open-index/open-wikipedia-markdown huggingface dataset:
Հրանտ Թավաքալյան

**Հրանտ (Մնացական) Մկրտչի Թավաքալյան** (), հայ հեղափոխական, պետական գործիչ, 1920 թվականի դեկտեմբերի 4-ից մինչև 1921 թվականի փետրվարի 25-ը եղել է Երևան քաղաքի և գավառի հեղկոմի նախագահ։

## Կենսագրություն
Ծնվել է 1892 թվականին Բաքվի նահանգի Մադրասա գյուղում։ Սկզբնական կրթությունն ստացել է Թիֆլիսի Ներսիսյան դպրոցում, որն ավարտելուց հետո վերադարձել է Մադրասա և զբաղվել ուսուցչությամբ։ 1917 թվականին ընդունվել է Կիևի առևտրի ինստիտուտը, այնուհետև ուսումը շարունակել Կիևի համալսարանի իրավաբանական ֆակուլտետում։

1917 թվականի Հոկտեմբերյան հեղափոխությունից հետո ընտրվել է Կիևի զինվորական կոմիտեի անդամ, 1918-1919 թվականներին եղել է Հայկական գործերի կոմիսարիատի ներկայացուցիչը Ցարիցինում և Աստրախանում։ Մասնակցել է քաղաքացիական կռիվներին։ 1920 թվականի հունվարին Ռուսաստանի կոմկուսի Անդրկովկասյան երկրային կոմիտեի կողմից աշխատանքի է ուղարկվել Հայաստան։ Բանտարկվել է Մայիսյան ապստամբությանը մասնակցելու համար։ Խորհրդային կարգերի հաստատումից հետո ազատվել է բանտից։ 1920-1921 թվականներին եղել է Երևան քաղաքի և գավառի հեղկոմի նախագահը։ 1921 թվականին նշանակվել է կոմկուսի Երևանի գավառային կոմիտեի քարտուղար։

1921 թվականից մինչև 1923 թվականը եղել է ՀԿ(բ)Կ Զանգեզուրի գավառային կոմիտեի քարտուղար։ 1923 թվականի սեպտեմբերին գործուղվել է ԱՄՆ՝ Հայաստանի օգնության կոմիտեի (ՀՕԿ) աշխատանքները կազմակերպելու նպատակով։ 1924 թվականի օգոստոսին հեռացվել է կոմկուսի շարքերից և Արտակարգ հանձնաժողովի միջոցով մեկուսացվել է։
## Ծանոթագրություններ

Կատեգորիա:Երևանի քաղաքապետներ
Կատեգորիա:Հայ հեղափոխականներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Ալեքսանդր Չախմախչյան

**Ալեքսանդր Ասատուրի Չախմախչյան** (), հայ ինժեներ-էներգետիկ, 1984-1997 թվականներին «Երևաննախագիծ» ինստիտուտի տնօրեն։
## Կենսագրություն
Ծնվել է 1930 թվականին։ 1954 թվականին ավարտել է Մոսկվայի տեքստիլ ու թեթև արդյունաբերության ինստիտուտը։ 1954-1957 թվականներին եղել է Մոսկվայի «Гипропрос» ընկերության գլխավոր մասնագետ, 1958-1967 թվականներին՝ «Երևաննախագիծ» ինստիտուտում բաժնի պետ։ 1967-ից մինչև 1984 թվականը եղել է Երևանի պետական համամիութենական նախագծային ինստիտուտի տնօրեն, 1997 թվականից՝ «Երևաննախագիծ» ինստիտուտի ճարտարապետական բաժնի վարիչ։ 1984 թվականից մինչև 1997 թվականը ղեկավարել է «Երևաննախագիծ» ինստիտուտ։ Մահացել է 2002 թվականին։

## Տես նաև
* Երևաննախագիծ
## Ծանոթագրություններ

Կատեգորիա:Հայ ճարտարագետներ
Կատեգորիա:Հայ էներգետիկներ
Դուշան Վլահովիչ

**Դուշան Վլահովիչ** (, ), սերբ պրոֆեսիոնալ ֆուտբոլիստ։ Ներկայումս հանդես է գալիս Ֆիորենտինայի կազմում։ Խաղում է կենտրոնական հարձակվողի դիրքում։

## Ակումբային կարիերա
### Պարտիզան Բելգրադ
Պրոֆեսիոնալ ֆուտբոլիստի կարիերան Վլահովիչը սկսել է Պարտիզան Բելգրադում։ Իր առաջին պայմանագիրը կնքեց 2015 թվականին՝ 15 տարեկան հասակում։ 2016 թվականի ձռմանը նա տեղափոխվեց ակումբի առաջին թիմ՝ ստանալով 9 համարի մարզաշապիկը։ Իր պրոֆեսիոնալ դեբյուտը Վլահովիչը նշեց փետրվարի 21-ին՝ փոխարինման մտնելով ՕՖԿ Բեոգրադի դեմ խաղում և դառնալով Պարտիզանի պատմության ամենաերիտասարդ ֆուտբոլիստը։ Իր առաջին գոլը խփեց ապրիլի 2-ին՝ Ռադնիկ Սուրդուլիցայի դեմ խաղում։ Ապրիլի 20-ին՝ փոխարինման մտնելուց 21 րոպե անց Վլահովիչը գոլի հեղինակ դարձավ Սերբիայի գավաթի կիսաեզրափակչի Սպարտակ Սուբոտիցայի դեմ խաղում։ Մայիսի 1-ին նա գոլ խփեց Սերբիայի գավաթի եզրափակչի Յավոր Իվանյիցայի դեմ խաղում՝ օգնելով իր թիմին հաղթել 2-0 հաշվով և նվաճել գավաթը։ Առաջին հանդիպումը եվրոպական առաջնություններում անցկացրեց հուլիսի 21-ին՝ Եվրոպայի Լիգայի որակավորման երկրորդ փուլի Զագլեմբե Լյուբինի դեմ խաղում։ Պարտիզանի առաջին թիմի կազմում Վլահովիչը անցկացրեց 27 հանդիպում՝ դառնալով 3 գոլի և 1 գոլային փոխանցման հեղինակ։

### Ֆիորենտինա
2017 թվականի հունիսի 23-ին Վլահովիչը նախնական 5 տարվա պայմանագիր կնքեց Ֆիորենտինայի հետ, որը պաշտոնական դարձավ ֆուտբոլիստի 18 ամյակին՝ 2018 թվականի հունվարի 28-ին։ Վլահովիչը ակումբի առաջին թիմ տեղափոխվեց փետրվարի 22-ին, սակայն իրավունք ստացավ մասնակցել պաշտոնական հանդիպումներին հուլիսի 1-ից։ Իր դեբյուտը Ֆիորենտինայի կազմում սերբը նշեց սեպտեմբերի 25-ին՝ փոխարինելով Մարկո Բենասիին Ինտեր Միլանի դեմ խաղում։

## Միջազգային կարիերա
Վլահովիչը ներկայացրել է Սերբիան տարբեր տարիքային երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2018 թվականի հոկտեմբերի 1-ի դրությամբ*

## Նվաճումներ
### Ակումբային
**Պարտիզան**

* Սերբիայի առաջնություն․ 2016–17
* Սերբիայի գավաթ․ 2015–16, 2016–17

## Ծանոթագրություններ

## Արտաքին հղումներ
* Վլահովիչը transfermarkt-ում
* Վլահովիչը soccerbase.com-ում
* Վլահովիչը WhoScored.com կայքում
* Վլահովիչը Պարտիզանի պաշտոնական կայքում 
* Վլահովիչը Սերիա A-ի պաշտոնական կայքում 
* Վլահովիչը ՈՒԵՖԱ-ի պաշտոնական կայքում

Կատեգորիա:Իտալիայի լեգեոներ ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Պարտիզան Բելգրադի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆիորենտինայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Իլյա Մուրոմեց

**Իլյա Մուրոմեց** (, բիլինայի հերոսի ամբողջական անունը՝ *Իլյա Իվանովիչ Մուրոմեց*, ինչպես նաև հանդիպում են այլ տարբերակներ՝ Իլյա Մորովլին, Մուրովլենին, Մուրովեց, Մուրոմլյան, Իլյա-զմեեբորեց), հին ռուսական բիլինաների հերոսներից մեկը, դյուցազուն, ով իրականացնում է հերոս-մարտիկի ընդհանուր ժողովրդական կերպարը։

Ըստ լեգենդի՝ նա գյուղացու որդին էր և պաշտպանում էր իր երկիրը թշնամիներից, իսկ այդ ուժը ստանում էր կախարդներից, պայքարում էր Սոլովեյ Ռազբոյնիկի , հրեշակուռքի, ջհուդների, թաթարներ դեմ և, վերջապես, քարանում է։ Գրավոր աղբյուրներում առաջին անգամ հանդիպում է XVI դարում Ֆիլոն Կմիտա Չերնոբիլսկու մոտ որպես Իլյա Մուրավլենին, Էրիխ Լյասոտայի մոտ՝ Կիևի Սոֆիայի տաճարի արարիչ Իլյա Մուրովլին, XVII դարի որոշ բիլինաներում՝ որպես Իլյա Մուրովիչ կամ Իլյա Մուրովեց։ Որոշ հետազոտողների կողմից նույնացվում է սուրբ Իլյա Պեչերսկի Չեբոտկայի հետ, որի մասունքները հանգչում են Կիև-Պեչորյան մայրավանքում։

## Բիլինայի սյուժեներ, որոնց գլխավոր հերոսը Իլյա Մուրոմեցն է
Համարվում է, որ Իլյա Մուրոմեցի մասին առաջին անգամ  հիշատակվել է 1574 թվականին Օրշանի ավագ Ֆիլոն Չերնոբիլսկու նամակում, որտեղ նա գրել է բիլինայի դյուցազուն Իլյա Մուրովլենի մասին որպես Ռուսիայի պաշտպան։

Իլյա Մուրոմեցը հանդիպում է Կիևյան ցիկլում որպես՝ Իլյա Մուրոմեց և Սոլովեյ Ռազբոյնիկ, Իլյա Մուրոմեց և Իդոլիշչե Պոգանով, Իլյա Մուրոմեցի վեճը իշխան Վլադիմիրի հետ, Իլյա Մուրոմեցի պայքարը Ժիդովինի հետ։ «Սվյատոգորը և Իլյա Մուրոմեցը» բիլինայում պատմվում է, թե ինչպես էր Իլյա Մուրոմեցը սովորում Սվյատոգորի մոտ և մահանալով, Սվյատոգորը փչում է նրա վրա դյուցազնի ոգին և տալիս իր թուր-կայծակին, այդ ամենից հետո Իլյայի ուժերը ավելանում են։

Ըստ բանասեր Սերգեյ Ազբելևի, ով գրի է առել ավելի քան 53 բիլինայի սյուժեներ, Իլյա Մուրոմեցը հանդիսանում է դրանցից 15-ի գլխավոր հերոսը (№ 1-15-ը ըստ Ազբելևի կազմած ուղեցույցի):

# Իլյա Մուրոմեցի ուժի ստացումը (Իլյա Մուրոմեցի ապաքինումը)
# Իլլյա Մուրոմեց և Սվյատոգոր 
# Իլյա Մուրոմեց և Սոլովեյ Ռազբոյնիկ
# Իլյա Մուրոմեց և Իդոլիշչե
# Իլյա Մուրոմեցի վեճը իշխան Վլադիմիրի հետ
# Իլյա Մուրոմեց և կաբացկիյ մերկեր (հազվադեպ հանդիպում է որպես առանձին սյուժե, որը կցվում է իշխան Վլադիմիրի վեճի սյուժեի հետ)
# Իլյա Մուրոմեցը Սոկոլ-նավի վրա
# Իլյա Մուրոմեցը և ավազակները
# Իլյա Մուրոմեցի երեք ուղևորությունները
# Իլյա Մուրոմեցը և Բատիյ արքան
# Իլյա Մուրոմեցը և Ժուդովինը
# Իլյա Մուրոմեցը և Տուգարինը (Իլյա Մուրոմեցի կնոջ մասին)
# Իլյա Մուրոմեցը և Սոկոլնիկը
# Իլյա Մուրոմեցը, Երմակը և Կալին արքան
# Դյուցազունների վախճանը
# Իլյա Մուրոմեցը և Կալին արքան
# Դոբրինյա Նիկիտիչի մենամարտը Իլյա Մուրոմեցի հետ
# Իլյա Մուրոմեցը և Ալյոշա Պոլովիչը

Սյուժեի առանձին տարբերակների թիվը, որը արձանագրվել է տարբեր բանասերների կողմից, անցնում է տասնյակները և գերազանցում է հարյուրը (№ 3, 9, 10), հիմնականում դրանք եղել են 12-ից մինչև 45 և ավելի։

## Ծանոթագրություններ

Կատեգորիա:Ռուսական բանահյուսություն
Շուաֆատ փախստականների ճամբար

**Շուաֆատ փախստականների ճամբար** (երբեմն *Շոաֆատ*, , ), գտնվում է Երուսաղեմի հյուսիս - արևելյան հատվածում։ Տեղակայված է արաբական Ռաս Համիսի և հրեական Պիսգատ Զեեվի միջև։ Դա Երուսաղեմի ներսում տեղակայված  պաղեստինյան փախստականների միակ ճամբարն է (ընդհանրապես Իսրայելի վերահսկվող տարածքներում)։

## Պատմություն
Այս տարածաշրջանը կառուցվել է 1965-1966 թթ. Հորդանանի (որն այն ժամանակ կառավարվել է Արևելյան Երուսաղեմի և Արևմտյան թևի կողմից), արաբական փախստականների վերաբնակեցման համար` ՄԱԿ ՓԳՀ-ին հատկացված տարածքում։
Սա վերջին ճամբարն է, որ կառուցվել է Պաղեստինի 1948 թվականին փախստականների համար։ 
Սկզբում այն նախատեսված էր 1500 փախստականների համար և կազմում էր 203 դունամա։ Տասնվեցօրյա պատերազմից հետո այստեղ տեղափոխվեցին նոր փախստականներ։ Պատերազմից հետո Երուսաղեմի սահմաններն ընդլայնվեցին, իսկ փախստականների ճամբարը գրեթե մտավ քաղաքի մեջ։ Այսպիսով, տեղի  բնակիչները ստացան Իսրայելու բնակության թույլտվություն  (բայց ոչ քաղաքացիություն)։

Թաղամասի բնակչությունը շարունակում էր աճել, և, ըստ տարբեր կազմակերպությունների գրառումների,  ութհազարից հասավ մինև քսան հազարի։

Քաղաքի ենթակառուցվածքն այնքան էլ զարգացած չի, ոչ բոլոր տներն են միացված կոյուղուն։ Անտեսելով բոլոր նախազգուշացումները, բնակիչները շենքերի վրա բարձրացնում են երրորդ, չորրորդ հարկերը, որոնց հիմքերը նախատեսված են միայն  1-2 հարկերի համար։
Ճամբարը շատ է տուժում   հանցագործություններից, քանի որ Իսրայելի ոստիկանությունը հազվադեպ է մտնում այնտեղ անվտանգության նկատառումներով, իսկ պաղեստինյան ոստիկանությանը թույլ չեն տալիս մուտք գործել Իսրայելի տարածք։

## Ծանոթագրություններ

## Արտաքին հղումներ
* Моя Беэр-Шева  Шуафат — лагерь «палестинских беженцев»

Կատեգորիա:1964 թվականին հիմնադրված բնակավայրեր
Կատեգորիա:Երուսաղեմ
Կատեգորիա:Իսրայելի բնակավայրեր
Վլադիսլավ Ռիժկով

**Վլադիսլավ Ալեքսեևիչ Ռիժկով** (ռուսերեն՝ Владисла́в Алексе́евич Рыжко́в, փետրվարի 28, 1990 թ., Վորոնեժ, ՌԽՖՍՀ, ԽՍՀՄ), ռուս ֆուտբոլիստ, Սիբիր ակումբի կիսապաշտպանն է։

## Կարիերա
2008 թ. հունվարին պայմանագիր է ստորագրում Սպարտակի հետ։ 2008 թ. օգոստոսի 31-ին իր մեկնարկային հանդիպումն է անցկացնում Սպարտակի կազմում և կատարում գոլային փոխանցում։ Սեպտեմբերի 13-ին, անցկացրած երկրորդ խաղում կարողանում է գրավել մրցակցի դարպասը։

2010 թ. հունվարի 15-ին վարձավճարով տեղափոխվում է Շիննիկ։ 2010 թ. հուլիսի 28-ին պայմանագիր է ստորագրում Ռուսաստանի առաջին դիվիզիոնում հանդես եկող Ժեմչուժինա֊Սոչի ակումբի հետ։

2012 թ. փետրվարի 6-ին պայմանագիր է ստորագրում Նիժնի Նովգորոդի Վոլգայի հետ, հրաժարվելով հոլանդական Վիտես տեղափոխվելուց։

2013 թ. հունվարի 15-ին պայմանագիր է ստորագրում Վորոնեժի Ֆակելի հետ, սակայն փետրվարի 22-ին այն լուծարվում է։ 2013 թ. փետրվարի 26-ին ֆուտբոլիստը տեղափոխվում է Սիբիր։

2014 թ. փետրվարից Ռիժկովն արդեն Տուլայի Արսենալի ֆուտբոլիստն էր։ Արսենալի երկրպագուների հարցման արդյունքներով Ռիժկովը ճանաչվեց 2014/15 մրցաշրջանի առաջին հատվածի լավագույն ֆուտբոլիստը։

## Մրցելույթների վիճակագրություն
2015 թ. մարտի 5-ի տվյալներով

Աղյուսակում թվերով նշված են հետևյալ մրցաշարերը.
* ¹ Ռուսաստանի առաջնություն
* ² Ռուսաստանի գավաթ, Ռուսաստանի սուպերգավաթ, Պրեմիեր լիգայի գավաթ
* ³ ՈՒԵՖԱ Չեմպիոնների Լիգա, ՈՒԵՖԱ Եվրոպայի Լիգա, Ինտերտոտո գավաթ

## Ծանոթագրություններ

## Հղումներ
* 
* 
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Առևտրամոլի խոստովանությունները (ֆիլմ)

**«Առևտրամոլի խոստովանությունները»** (), 2009 թվականի ամերիկական ռոմանտիկ կատակերգություն Ռեբեկա անունով աղջկա մասին, որը շոփինգի և թանկարժեք իրերի սիրահար էր։ «Առևտրամոլի խոստովանությունները» նկարահանվել է անգլիացի գրող Սոֆի Կինսելի «Առևտրամոլի խոստովանությունները» գրքի մոտիվներով։ Ֆիլմը վաճառքի է հանվել 2009 թվականի փետրվարի 13-ին (աշխարհում), 2009 թվականի փետրվարի 12-ին (Ռուսաստանում)։ Ռեժիսորն է Պոլ Ջոն Հոգանը («Պիտեր Պեն», «Իմ լավագույն ընկերոջ հարսանիքը»), սցենարիստներ՝ Թրեյսի Ջեքսոն, Թիմ Ֆերթ, Կաիլա Էլպերթ։ Շահույթը ԱՄՆ-ում կազմում էր 44 277 350 դոլար։

## Սյուժե
25-ամյա Ռեբեկա Բլումվուդն ապրում էր իր ընկերուհի Սյուզիի հետ՝ Նյու Յորքի ամենահայտնի թաղամասում։ Նա հաճախակի պատերազմների մեջ է հայտնվում իր բանկային հաշիվների և մեծ քաղաքի գայթակղությունների միջև։ Միևնույն ժամանակ, նա մասնագիտությամբ ֆինանսական լրագրող է։ Նա տրամադրում էր խորհրդատվություն՝ անձնական կապիտալի կառավարման վերաբերյալ։

## Դերակատարումներ

## Ծանոթագրություններ

## Արտաքին հղումներ
* Առևտրամոլ
* Առևտրամոլ 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2009 ֆիլմեր
Կատեգորիա:Touchstone Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Մայամիում նկարահանված ֆիլմեր
Համբույրների կրպակը (ֆիլմ)

**«Համբույրների կրպակը»** (), բրիտանաամերիկական ռոմանտիկ կատակերգություն, նկարվել է Բեթ Ռիքլզի համանուն վեպի հիման վրա «Komixx Entertainment»-ի կինոընկերությունում Վինս Մարսելոյի կողմից։ Ֆիլմը  լույս է տեսել 2018 թվականի մայիսի 11-ին Netflix կինոընկերությունում։

## Սյուժե
Նույն օրը, նույն հիվանդանոցում ծնված Էլ Էվանսը (Ջոյ Քինգ) և Լի Ֆլինը (Ջոել Քորդնի) շատ լավ ընկերներ էին։ Որպեսզի պահպանեն իրենց հարաբերությունները նրանք ստեղծեցին մի շարք կանոններ, որոնց նրանք հետևում էին։ Սակայն «Համբույրների կրպակը»-ում պատահական հանդիպումից հետո Էլը գտավ իր առաջին սերը, որը Լիի մեծ եղբայր Նոա Ֆլինն ( Ջեյկոպ Էլորդի) էր։ Շուտով նրանց սերը ծաղկում է, և Էլը գիտակցում է, որ խախտում է կանոնը ու ցավ է պատճառում Լիին։ Եղբայրների միչև լարվածությունը արագ զարգանում է, և Էլը կարող էր կորցնել երկուսին։

## Դերերում

                                                                                                                                     

                                                                                                                                                         

## Արտադրություն
Նկարահանումներն անց են կացվել Լոս Անջելեսում, Կալիֆորնիայում և Քեյփթաունում, Հարավային Աֆրիկա։

## Ծանոթագրություններ

## Արտաքին հղումներ
*

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2018 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Բրիտանական վեպերի էկրանավորումներ
Կատեգորիա:Բրիտանական ֆիլմեր
Կատեգորիա:Լոս Անջելեսում նկարահանված ֆիլմեր
Եվգենի Մորոզով

**Եվգենի Իվանովիչ Մորոզով** (, ), խորհրդային, ռուսական երգչախմբային դիրիժոր, Կամչատկայի երգչախմբի հիմնադիր և ղեկավար, Ռուսաստանի Դաշնության արվեստի վաստակավոր գործիչ։

## Կենսագրությունը
1961 թվականին ավարտել է երգչախբի պետական դպրոցը՝ «երգչախմբի դիրիժորի» մասնագիտությամբ, 1965 թվականին  Մոսկվայի կոնսերվատորիայի երգչախմբի բաժինը, 1973 թվականին՝ Մոսկվայի կոնսերվատորիայի ասպիրանտուրան։

Միաժամանակ 1963 թվականից 1965 թվականներին աշխատել է «Մուրճ և մանգաղт» մշակույթի պալատի երգչախմբի ղեկավար, 1965 թվականին եղել է № 795 միջնակարգ դպրոցի երգի ուսուցիչ (Մոսկվա)։

1965 թվականից ավելի քան 30 տարի աշխատել է Կամչատկայի Պետրոպավլովսկում որպես ուսուցիչ, Կամչատկայի տարածաշրջանային երաժշտական դպրոցի դիրիժոր և երգչախմբի ղեկավար։ 1967 թվականին հիմնել և մինչև կյանքի վերջը ղեկավարել է Կամչատկայի երգչախմբի կապելլան, որպես գեղարվեստական ղեկավար և դիրիժոր։ 1986 թվականին նախաձեռնել է «Կամչատկայի երաժշտական գարուն» փառատոնի ստեղծումը (1995 թվականից` միջազգային փառատոն)։ Ավելի քան 30 տարի ղեկավարել է Ռուսաստանի երաժշտական ընկերության Կամչատկայի մասնաճյուղը։

1979 թվականից  ուսումնասիրել է Կամչատկայի բնիկ ժողովուրդների ֆոլկլոր երժշտությանը։ Ռուսաստանում առաջին անգամ գրել է կորյակների, ալյուտյան և չուկչիների ժողովրդական մեղեդիների մշակումը ակադեմիական երգչախմբի համար։ 2012 թվականից` Ռուսաստանի կոմպոզիտորների միության անդամ։
Կամչատայի տարածքի օրհներգի հեղինակ (2009 թվական, բանաստեղծ Բ.Դուբրովինի բանաստեղծություն)։

### Ընտանիք
Դուստրը՝  Նատալիա։

## Մրցանակներ և ճանաչում
* համառուսական փառատոնի դափնեկիր (1977-1998 թթ.)
*ՌՍՖՍՀ-ի մշակույթի վաստակավոր գործիչ (1978 թվական)
* Ժողովուրդների բարեկամության շքանշան (1986 թվական)
* Միջազգային մրցույթների դափնեկիր (Հունաստան, 1994 թվական, Իսպանիա, 1996 թվական)
* Կամչատայի շրջանային պետական մրցանակ (1995 թվական)
* Կամչատայի նահանգապետի մրցանակ (1996 թվական )
* Ռուսաստանի Դաշնության վաստակավոր արվեստի գործիչ(1994)
* Պատվո շքանշան (2005 թվական)
*Պետրոպավլոսկա Կամչատկայի պատվավոր քաղաքացի (2000 թվական), Կամչատայի տարածքի պատվավոր բնակիչ (2016 թվական)։
*Почётный гражданин Петропавловска-Камчатского (2000), Почётный житель Камчатского края (2016).

## Ծանոթագրություններ

## Արտաքին հղումներ
* 
* 
* 
* 
 

Կատեգորիա:2016 մահեր
Կատեգորիա:Անձինք այբբենական կարգով
Կատեգորիա:Դեկտեմբերի 1 մահեր
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Մայիսի 2 ծնունդներ
Կատեգորիա:Մոսկվա քաղաքում ծնվածներ
Կատեգորիա:Մոսկվա քաղաքում մահացածներ
Կատեգորիա:Ռուս դիրիժորներ
Կատեգորիա:Ռուս կոմպոզիտորներ
Կատեգորիա:Ռուսաստանի կոմպոզիտորների միության անդամներ
Մալաթիա ՖԱ

**«Մալաթիա» ֆուտբոլային ակումբ**, հայկական ֆուտբոլային ակումբ Երևան քաղաքից։ Հիմնարվել է 1990 թվականին։

## Նախկին անվանումներ
* 1990-1992 – «Մալաթիա» Երևան / «Կիլիկիա» Երևան
* 1993 – «Մալաթիա-Կիլիկիա» Երևան
* 2001 – «Մալաթիա» Երևան

## Պատմություն
[thumb|200px|[Սարգիս Հովսեփյան (ֆուտբոլիստ)|Սարգիս Հովսեփյանն իր կարիերան սկսել է «Մալաթիայում»]]
Հայաստանի առաջնությունում իր առաջին մրցաշրջանը թիմն անցկացրել է ոչ այնքան հաջող. նրան պակասել ընդամենը երեք միավոր, որպեսզի խուսափեր դուրս մնալուց։ Հաջորդ մրցաշրջանը թիմը պետք է անցկացներ Առաջին լիգայում, սակայն միացել է «Կիլիկիա» ակումբին (չշփոթել «Կիլիկիա» Երևան ֆուտբոլային ակումբի հետ, որն այդ ժամանակ կոչվում էր ԱՕՍՍ), որը, ի տարբերություն «Մալաթիայի», պահպանել է իր տեղը բարձրագույն լիգայում։ Թիմն սկսել է կոչվել «Մալաթիա-Կիլիկիա» Երևան։ 1993 թվականի մրցաշրջանում թիմն զբաղեցրել է վերջին տեղը։ Առաջնության ավարտից հետո ակումբը կազմալուծվել է։ Ակումբի երկրորդ վերածնունդը վերագրվում է 2001 թվականի մրցաշրջանին։ Թիմը մասնակցել է Առաջին լիգայի և՛ նախընտրական, և՛ եզրափակիչ խաղերին 1-4-րդ տեղերի համար՝ արդյունքում զբաղեցնելով առաջին հորիզոնականը։ Սակայն առաջնության ավարտից հետո ակումբը հրաժարվել է հաջորդ մրցաշրջանին մասնակցել Պրեմիեր լիգային։ Ակումբը կորցրել է պրոֆեսիոնալ կարգավիճակն ու վերածվել սիրողականի։

2010 թվականի սեպտեմբերին Եվրոպայի՝ սիրողական թիմերի առաջնության նախընտրական փուլում՝ Region's Cup, Հայաստանը ներկայացրել է «Մալաթիան»։ Թիմը գլխավորել է Արմեն Սանամյանը, որի ղեկավարությամբ այն կրել է երեք պարտություն իսրայելական «Կարմել Սաֆեդ» (0:5), հունգարական «Վեստ Խունգարիա» (1:2) և ռումինական Պրագովա Մունտենիա» (1:3) ակումբների դեմ խաղերում։ Արդյունքում «Մալաթիան» զբաղեցրել է վերջին՝ չորրորդ հորիզոականը և դուրս մնացել հետագա պայքարից։

## Ձեռքբերումներ
### Ազգային առաջնություններ
; 15px Առաջին լիգայի առաջնություն (1) – 2001

### Խաղացողների ձեռքբերումներ
* *Մրցաշրջանի լավագույն ռմբարկուներ*
** 2001 – Տիգրան Ղարաբաղցյան (16) (առաջին լիգայում)

## Գլխավոր մարզիչներ
*  Սամվել Դարբինյան (1990)
*  Գևորգ Պապյան (1991)
*  Վաղարշակ Ասլանյան (1992-1993)

## Ծանոթագրություններ

## Արտաքին հղումներ
* Ակումբի էջը klisf.info կայքում 
* «Մալաթիա» ակումբի էջը www.weltfussballarchiv.com կայքում  
* «Մալաթիա-Կիլիկիա» ակումբի էջը www.weltfussballarchiv.com կայքում  
* Ակումբի էջը national-football-teams.com կայքում 

Կատեգորիա:Հայկական ֆուտբոլային ակումբներ
Երևան Յունայթեդ

**«Երևան Յունայթեդ» ֆուտբոլային ակումբ**, հայկական ֆուտբոլային ակումբ Երևան քաղաքից։ Հիմնադրվել է 2004 թվականին։

## Պատմություն
Ակումբը հիմնադրվել է 2004 թվականի հոկտեմբերին ավստրալիացի հայ գործարար Տիգրան Հովիվյանի կողմից։ Մի քանի անց Հովիվյանն անհետացել է Հայաստանից, և ակումբը մնացել է առանց սեփականատիրոջ։

Որոշ ժամանակ անց Հովիվյանից լուր է ստացվել, որ նա Ավստրալիայում է և շուտով կվերադառնա Հայաստան։ Ակումբը հաջողությամբ սկսել է մասնակցությունն առաջին լիգայի առաջնությանը և արդյունքում զբաղեցրել չորրորդ հորիզոնականը։

Ըստ Առաջին լիգայի կանոնադրության՝ Պրեմիեր լիգա անցնում էր միայն հաղթողը, իսկ երկրորդ տեղն զբաղեցրեծ թիմը պետք է անցումային խաղ անցկացներ Պրեմիեր լիգայի նախավերջին տեղն զբաղեցրած թիմի հետ։

Երևանի «Արարատ» ակումբն անցել է Պրեմիեր լիգա, իսկ «Գանձասար» անցումային խաղում պարտվել է «Շիրակին»։ Արդյունքում Հայաստանի ֆուտբոլի ֆեդերացիայի  գործկոմն ընդառաջել է «Գանձասար» և «Երևան Յունայթեդ» թիմերին այն պայմանով, որ ակումբները ներկայացնեն ֆինանսական երաշխիքներ։

«Երևան Յունայթեդ» ակումբի ղեկավարության կողմից երաշխիքներ եղել են, սակայն դրանք չեն հաստատվել գործով։ Հովիվյանը հերթական անգա հեռացել է Հայաստանից։ Հայաստանի ֆուտբոլի ֆեդերացիան անմիջապես որոշում է կայացրել թիմին առաջնությունից հեռացնելու վերաբերյալ։

2006 թվականի նոյեմբերին Հովիվյանը նորից վերստեղծել է ակումբը՝ խոստանալով այս անգամ այն ղեկավարել ավելի լրջորեն և ապագայի հեռանկարներով։

2007 թվականի մարտի 7-ին հայտնի է դարձել, որ ակումբը չի մասնակցի Հայաստանի գավաթի խաղարկությանն ու Առաջին լիգայի առաջնությանը։ Հովիվյանից հերթական անգամ լուրեր չեն եղել, իսկ ակումբի ֆինանսական միջոցներն սպառվել էին։ Իր նամակում Հովիվյանը հայտնել է, որ ֆինանսավորման խնդիրները պայմանավորված են հովանավորների բացակայությամբ։ Ակումբի ողջ անձնակազմն ու ֆուտբոլիստները մնացել են առանց աշխատանքի։

Ակումբն իր պատմության մեջ երկրորդ անգամ կազմալեւծվել է։ Դա միակ դեպքն է հայկական ֆուտբոլի պատմության մեջ, երբ նույն ակումբը կազմալուծվել է երկու անգամ։

## Մարզչական շտաբ
* Գլխավոր մարզիչ –  Ալբերտ Սարգսյան
* Օգնական –  Արմեն Բաղումյան
* Օգնական ֆիզպատրաստության հարցերով –  Սուրեն Բեգոյանց

## Ծանոթագրություններ

## Արտաքին հղումներ
* Ակումբի պաշտոնական կայքը 
* Ակումբի էջը national-football-teams.com կայքում 
* Ակումբի էջը rsssf.com կայքում 

Կատեգորիա:Հայկական ֆուտբոլային ակումբներ
Բորիս Աբալյան

**Բորիս Գեորգիևիչ Աբալյան** (), ռուսահայ երգչախմբի դիրիժոր, պրոֆեսոր, ՌԴ մշակույթի վաստակավոր գործիչ։

Ավարտել է Գլինկայի անվան երգչախմբի քոլեջը, Լենինգրադի կոնսերվատորիան և ասպիրանտուրան։

1973 թվականից ի վեր դասավանդել է Կոնսերվատորիայում և Ռիմսկի Կորսակովի անվան երաժշտական ուսումնարանում։

1987 թվականին հիմնադրել է «Lege artis» կամերային երգչախումբը։

Վարպետության դասեր է վարել Արևմտյան Եվրոպայում և ԱՄՆ-ում։ «Gracias Choir & Orchestra» երգչախմբի գլխավոր դիրիժորն է  (Հարավային Կորեա)։ Բազմաթիվ հեղինակավոր միջազգային երգչախմբերի մրցույթների ժյուրիի անդամ է։

## Մրցանակներ
*ՌԴ մշակույթի վաստակավոր գործիչ
*ՌԴ վաստակավոր արվեստի գործիչ 2005 թվական։

## Ծանոթագրություններ

## Արտաքին հղումներ
* 
* 
* 
* Санкт-Петербургский музыкальный альянс

Կատեգորիա:Հայ դիրիժորներ
Ասիական վագրակատու

**Ասիական վագրակատու** ()՝ վագրակատվի տեսակի ենթատեսակներից մեկը, որը նախկինում տարածված էր Մերձավոր Արևելքի և Հնդկաստանի տարբեր շրջաններում, ներկայումս պահպանվել է միայն Իրանում ոչ մեծ պոպուլյացիաների տեսքով։

## Նկարագրություն
Արտաքինից գրեթե չի տարբերվում աֆրիկյան ենթատեսակից (սակայն նրանց միջև գենետիկական տարբերությունները էական են), բացառությամբ համեմատաբար ավելի կարճ մազածածկույթի, էգերը փոքր են արուներից։ Մարմնի երկարությունը միջինում կազմում է 110-150 սմ, պոչի երկարությունը՝ 60-80 սմ, քաշը տատանվում է 40-60 կգ-ի սահմաններում։

## Տարածվածություն և կենսակերպ
Բնակվում են հիմնականում լեռնային շրջաններում,  ինչպես նաև կիսաանապատներում և տափաստաններում, անտառային գոտիներում հազվադեպ են հանդիպում։ Նախկինում  նրանց համար որսորդության  հիմնական օբյեկտներ էին հանդիսանում  խոշոր կճղակավոր կենդանիները (լեռնային ոչխարները, այծերը, վիթեր), սակայն ներկայումս, կապված խոտակերների թվաքանակի նվազեցման հետ, ասիական վագրակատուները որսում են նաև մանր կենդանիներ և պարբերաբար հարձակվում են ընտանի անասունների վրա։ Որպես կանոն՝ վարում են միայնակ կյանք, սակայն խոշոր կենդանիների որսի համար կարող են կազմել մինչև 4 վագրակատվից բաղկացած խմբեր։ Հղիությունը տևում է  85-95 օր, ձագերը սովորաբար լինում են 2-6 հատ։ Ձագերը ինքնուրույն կյանք են սկսում  վարել 12-20 ամսականում։ Վայրի բնության մեջ ասիական վագրակատվի կյանքի միջին տևողությունը 20-25 տարի է։ Անազատության մեջ այս կենդանիները գրեթե երբեք չեն բազմանում։

Ասիական վագրակատուն տարածված է եղել Արաբիայից ու Պաղեստինից մինչև Հնկաստանի կենտրոնական մասերը և ներկայիս Ղազախստանի հյուսիսում, սակայն մորթու համար որսագողերի կողմից ինտենսիվ ոչնչացման արդյունքում,  ինչպես նաև նրանց հիմնական սնունդ հանդիսացող կճղակավորների թվի նվազման պատճառով ասիական վագրակատուները 1947 թվականին ամբողջությամբ վերացել են Հնդակաստանում, իսկ 1960-1980 ական թվականներին նաև ողջ Միջին Արևելքում (բացառությամբ Իրանի, որտեղ նույնպես նրանց պոպուլյացիան էապես նվազել է)։ 2000 թվականից Վայրի բնության պաշտպանության միությունը իրանցի գիտնականների հետ համատեղ սկսեց մշակել երկրի 5 շրջանների պաշտպանության միջոցառումը, որտեղ պահպանվում են ասիական վագրակատվի պոպուլյացիաները։

## Ծանոթագրություններ

Կատեգորիա:Կաթնասուններ
Կատեգորիա:Վագրակատուներ
Ռանի Լի

**Ռանի Լի** (, ), կանադացի ջազ վոկալիստ և երաժիշտ, ով բնակվում է Մոնրեալում, Քվեբեկ։ Նաև դերասան է, հեղինակ, մանկավարժ և հեռուստահաղորդավար։ Կանադայի շքանշանի անդամ է։

## Կենսագրություն
Ռանի Լին ծնվել է 1942 թվականին Բրուքլինում։ 1970 թվականին տեղափոխվել է Մոնրեալ։ 1970-ական թվականներին որպես ջազ թմբկահար և տենոր սաքսոֆոնիստ շրջագայել է Հյուսիսային Ամերիկայում։ Հետագայում մարմնավորել է Բիլի Հոլիդեյին *Lady Day*-ին և արժանացել Դորա Մավոր Մուրի մրցանակի իր կատարման համար։ Հետագայում ձայնագրվել է որպես վոկալիստ՝ 1984 թվականին թողարկելով իր առաջին «Live At The Bijou» ալբոմը։

Գրել և նկարահանվել է *Dark Divas, The Musical* մյուզիքլում, որը հարգանքի տուրք է 20-րդ դարի յոթ ամենահեղինակավոր կին ջազային երգիչների կյանքին և գործունեության կարիերային` Ժոզեֆինա Բեյքեր, Բիլի Հոլիդեյ, Փերլ Բեյլի, Լենա Հորն, Դինա Վաշինգտոն, Էլլա Ֆիցջերալդ, Սառա Վոան։

Ռանի Լիի երգն ընդրգկված է «Սև հոգի» (2002) անիմացիոն կարճամետրաժ ֆիլմում։

Ռանի Լին նաև մանկական գրքի հեղինակ է (*Nana, What Do You Say?*): Որպես մանկավարժ երկար տարիներ կապված է եղել Քվեբեք քաղաքի Լավալի համալսարանի և ՄաքԳիլի համալսարանի Շուլիչ երաժշտական դպրոցի հետ։ Հյուրընկալել է «The Performers» հեռուստատեսային շարքին։

## Պարգևներ, մրցանակներ
1988 թվականին երաժշտական և դերասանական գործունեության համար արժանացել է Մարտին Լյութեր Քինգ կրտսերի մրցանակի։ 2006 թվականին դարձել է Կանդայի շքանշանակիր։ 2004 և 2008 թվականներին արժանացել է Ջազի մանկավարժների միջազգային ասոցիացիայի մրցանակին : 2010 թվականին *Ranee Lee - Lives Upstairs* ալբոմի համար ստացել է Ջունո մրցանակ։

## Սկավառակագրություն
* *Live at the Bijou* (1984)
* *Deep Song* (1989)
* *The Musicals: Jazz on Broadway* (1992)
* *I Thought About You* (1994)
* *You Must Believe in Swing* (1996)
* *Seasons of Love* (1997)
* *Dark Divas* (2000)
* *Maple Groove* (2004)
* *Just You, Just Me* (2005)
* *Ranee Lee - Lives Upstairs* (2009)

### Ավանդ
* *Stormy Weather: The Music of Harold Arlen* (2003) - "The Man That Got Away", "Stormy Weather"
## Ծանոթագրություններ

## Արտաքին հղումներ
*Justin Time (label): Ranee Lee.

Կատեգորիա:Կանադացի ջազ երգչուհիներ
Կատեգորիա:Կանադացի երաժիշտներ
Կատեգորիա:Կանադացի դերասանուհիներ
Կատեգորիա:Կանադացի գրողներ
Կատեգորիա:Կանադացի ուսուցիչներ
Անգլիական այգու ռոտոնդաներ

**Անգլիական այգու ռոտոնդաներ**, կառուցվել է 1912 թվականին, ճարտարապետ՝ Բ․ Մեհրաբյան։

## Տեղագրություն
Գտնվում է Երևանի Անգլիական այգու հարավ–արևմտյան սահմանին և ձգվում է Մալականների փողոցի երկայնքով։

## Նկարագիր
Շինությունը բնութագրում է ազատ նախագծման սկզբունքը, չնայած որոշակի պարբերաբար կրկնվող ծավալապլանավորման լուծումների։ Կոպմոզիցիայի պլանը կանխատեսում է երկու ֆունկցիոնալ կոմպոնենտներ՝ քառակուսի պատը և այգու կողմ ուղղված բազմանկյուն ռոտոնդան իրար միացնող առանցքը։ Շքամուտքով մինյանց միացված պատերը ձևավորում են կոմպոզիցիայի  կառուցվածքի սիմետրիկ կորիզը, որին կիսաշրջանաձև միանում են մյուս բաղադրիչները՝ տեսադաշտում ընդգծելով ռոտոնդայի ճակատամասը։ Ռոտանդան, որն իրենից ներկայացնում է կառույցի հանգուցային էլեմենտը, տարածական կոմպոզիցիայում ուշադրությունը իր վրա է կենտրոնացնում հատված կամարի և հղկված սյուների դեկորացիաներով, երկար թեքված ճաղաշարքով և նախշավոր, եռանկյուն վերնաճակատ մուտքով։ Կոմպոզիցիայում նրա ճարտարապետական նշանակությունը մեծացնում են ծավալների պարզությունն ու երիզված լինելը։

## Տես նաև
* Անգլիական այգի (Երևան)

## Ծանոթագրություններ

Կատեգորիա:Երևանի շենքեր և կառույցներ
Թավշենի աքլորակատար

**Թավշենի աքլորակատար**, հավակատարազգիների ընտանիքին պատկանող բազմամյա դեկորատիվ բույս, որի հայրենիքը Հնդկաստանն է։

## Նկարագրություն
Բարձրությունը հասնում է մինչև 1 մետրի։ Ցածրաճ տեսակների բարձրությունը չի անցնում 30 սմ-ից։ Ունի մեծ մասամբ վառ կարմիր կամ ոսկեդեղնավուն և վարդագույն ծաղկաբույլեր, որոնք աքլորի կատար են հիշեցնոմ և կազմված են բազմաթիվ մանր ծաղիկներից։ Հայտնի են այս տեսակի կարմրատերև սորտերը, որոնք կիրառվում են դեկորատիվ ձևավորումներում և ծաղկային վերադաշնակումներում։

Ջերմասեր, լուսասեր և բավական խոնավասեր բույս է։ Լավ է աճում Հայաստանի ցածրադիր և միջին գոտու պայմաններում։ Պահանջկոտ է հողի նկատմամբ։ Ծաղկում է հուլիսից մինչև ուշ աշուն։ Հայաստանի Հանրապետության պայմաններում մշակվում է որպես միամյա բույս։

Առավել տարածված տեսակներն են․
* Էմպրեսս (կարմիր ծաղիկներով և ծիրանագույն տերևներով)
* Կոկցինեա (կարմիր ծաղիկներով և կանաչ տերևներով)
* Իմպերիալիս (ծիրանակարմիր ծաղիկներով և մուգ կարմիր տերևներով)

Ցանքը կատարում են տաք ջերմոցներում։ Ծիլերը երևում են 6-8 օրից։ Առաջին տերևները երևալուց հետո կատարում են բույսերի վերատնկում կիսատաք ջերմոցներում։ Մայիսի վերջին սածիլները հողագնդով տեղափոխում են բաց գրունտ՝ տնկելով բույսը բույսից 25 սմ հեռավորության վրա։ Օգտագործվում են կանոնավոր տիպի ծաղկային ձևավորումներում, իսկ որպես կտրած ծաղիկ՝ չոր ծաղկեփնջում։

## Ծանոթագրություններ

Կատեգորիա:Ծաղկաբույսեր
Կատեգորիա:Աստղածաղկազգիներ
Կատեգորիա:1753 թվականին նկարագրված բույսեր
Իմամ Հյուսեյն մզկիթ

**Իմամ Հյուսեյն մզկիթ** (), 19-րդ դարի վերջում կառուցված մզկիթը; Ճարտարապետը Ադոլֆ Էյխլերն է։ Մզկիթը գտնվում է Բաքվի Յասամալ թաղամասում։

## Պատմություն
ձախից|մինի|130px|Մզկիթի մինարեթը
Մզկիթը կառուցվել է բարերար Հաջի Հաջիբաբայի կողմից 1890-ական թվականներին։ Հոկտեմբերյան հեղափոխությունից հետո մզկիթը որոշ ժամանակ փակ մնաց։ Բայց հետո մզկիթը վերաբացվեց։ Մզկիթը վերանորոգվել է, երբ Ադրբեջանը վերականգնել էր իր անկախությունը։

Ադրբեջանի Հանրապետության կառավարության «պատմության և մշակույթի հուշարձանների» մասին հրամանով, «Իմամ Հուսեյն» մզկիթը «տեղական նշանակության պատմամշակութային հուշարձան» է։

Մզկիթը գտնվում է Ադրբեջանի մայրաքաղաք Բաքվում։

## Պատկերասրահ

Imam Hussein Mosque 2.jpg|Մզկիթը
Imam Hussein Mosque 4.jpg|Մզկիթը
Imam Hussein Mosque 5.jpg|«Իմամ Հյուսեյն մզկիթ (Բաքու)»
Imam Hussein Mosque 6.jpg|«Իմամ Հյուսեյն մզկիթ (Բաքու)»


## Տես նաև
* Նառդարան մզկիթ
* Բեկլյար մզկիթ
* Ջումա մզկիթ (Բաքու)
* Մուհամմեդ մզկիթ (Բաքու)

## Ծանոթագրություններ

Կատեգորիա:Բաքվի մզկիթներ
Հավակատար պոչավոր

**Հավակատար պոչավոր**, հավակատարազգիների ընտանիքին պատկանող միամյա ծաղկաբույս, որն ունի 75-150 սմ բարձրություն։

## Նկարագրություն
Բույս ունի հաստ, մսալի, կարմրավում ցողուն, ուղղաձիգ կամ խոնարհված ծաղկաբույլերում հավաքված ծիրանակարմիր կամ դեղնականաչավուն ծաղիկներ։ Տերևները վառ կանաչ են, երբեմն՝ գորշակարմրավուն։ Ունի բազմաթիվ պարտիզային այլատեսակներ, որոնք միմյանցից տարբերվում են ծաղկաբույլերի ձևով և տերևների գույնով։ Չափազանց ջերմասեր, լուսասեր, խոնավության և հողի նկատմամբ պահանջկոտ բույս է, գերադասում է բաց, արևոտ հողամասերը։ Սերմերը ցանում են ջերմոցներում մարտ ամսին։ Ուշ գարնանային ցրտահարությունների վտանգն անցնելուց հետո սածիլները բաց գրունտ են տեղափոխում։ Աճում է հզոր, սննդանյութերով հարուստ, ավազակավային, ստրուկտուրային հողերում։ Մշակվում է ծովի մակերևույթից 1600 մ բարձրության վրա։

Տարածված է Միջին և Հարավային Ասիայում։

Օգտագործվում է ծաղկադեկորատիվ ձևավորումներում և կտրած ծաղիկ ստանալու համար։Որպես դեկորատիվ բույս գործածվում է նաև Ռուսաստանի միջին գոտիներում, որտեղ հավակատարը սովորաբար չի հասցնում հասունանալ։

Կարևոր հացահատիկային մշակաբույս է, որի շատ մասեր ուտվում են՝ ներառյալ տերևները և սերմերը։ Հնդկաստանում, Հարավային Ամերիկայում, որտեղ բույսը հայտնի *կիվիչա* անվամբ, օգտագործում են սննդի մեջ։ Բույսի մեջ սոսնձանյութի բացակայությունը և սպիտակուցների բարձր քանակությունը այն դարձնում են արժեքավոր բուսակերների համար։

Անգլախոս երկրներում հայտնի է «սեր-սուտ-արնահոսություն» () անվամբ։ Վիկտորյական ծաղիկների լեզվում գործածվել է որպես անհույս սրիրո խորհրդանիշ։

## Ծանոթագրություններ

Կատեգորիա:Ծաղկաբույսեր
Կատեգորիա:Հավակատարազգիներ
Կատեգորիա:Դեկորատիվ բույսեր
Կատեգորիա:1753 թվականին նկարագրված բույսեր
Մ․ ֆոն դեր Նոննեի եկամտաբեր տներ (Նահանգային փողոց)

**Մ․ ֆոն դեր Նոնեի եկամտաբեր տներ (նահանգային փողոց)**, կառուցվել են 1895, 1898 թվականներին՝ ճարտարապես Մ․ֆոն դեր Նոննեի նախագծով։ Երկահարկ շինությունը գտնվում է Հանրապետության հրապարակում։

## Պատմություն
Առաջին շենքի նախագիծը մշակվել է 1895 թվականին նույն տարում շինարարությունը իրականացվել է, իսկ 1896 թվականից արդեն «Եվրոպական համարներ» անվամբ շինությունը վարձով է տրվել որպես սեղանով կահավորված սենյակներ։ Երկրորդ շենքի հատակագիծը հաստատվել է 1898 թվականին։ 1899 թվականին շենքը տրվել է Պոլտավական գնդին եկեղեցական ենթաբաժինների համար։ Կողաշենքը զբաղեցնում է Նահանգային տպարանը։ Առաջին մասնաշենքը երկհարկանի է՝ շենքի մի հատվածի տակ գտնվող նկողով։ Շինությունների հիմնական խումբը, որն ունի մոտավորապես նույն պարամետրերը (20․0, 25․0 մ²), հավաքված է միջանցքի երկու կողմերի երկայնքով։ Գլխավոր մուտքի տեղադրությունը կողային է։ Երկրորդ մասնաշենքը ևս երկհարկանի է, նկուղով, բայց ավելի ցածր և կառուցված է կապակցման տեղում առանց սեփական առևտրական պատի կիրառման ու այնպիսի հնարքով, որ նրա միջանցքը առաջին մասնաշենքի միջանցքի շարունակությունն է հանդիսանում։
Բոլոր օժանդակ տնտեսական շինությունները՝ ներառյալ խոհանոցը, լոգարանը, փայտանոցը, ձիանոցը, ախոռները և այլն մեկուսացված են բակում։
Հյուսիսարևմտյան ճակատային մասի կոմպոզիցիաները, որոնք ուղղված են դեպի փողոց, կառուցված են համաչափ։ Ճակատային մասերի կենտրոնում տեղակայված են երկաթե նեցուկներով պատշգամբները։ Շքամուտքն ունի կտրուկ լուծում, որը չի համապատասխանում  նախագծային ծրագրին, որտեղ երկու մուտքերը հագեցած են ակտիվ գեղարվեստական ձևավորմամբ և շեշտադրված են երկաթյա քիվերով։ Ճակատային մասերին դեկորատիվ հավաքվածություն են տալիս նաև երկրաչափական բարձրաքանդակներն ու ծաղկապատվանդանները։

1916 թվականին երկու շինություներն էլ վաճառվել են  Ազիզյաններին, 1923 թվականին ազգայնացվել են, ինչից հետո առաջին մասնաճյուղը տրվել է կուսդպրոցին, երկրորդը՝ ռազմական գրասենյակին, իսկ 1922—1937 թվականներին՝ հայկական դիվիզիայի շտաբին։ 1922—1923 թվականներին այստեղ է աշխատել Հայկ Բժշկյանը, որը Երևան էր ժամանել 1922 թվականի սեպտեմբերին՝ Բարձրագույն ռազմաակադեմիական կուրսերը ավարտելուց հետո, իսկ 1923 թվականին նա հետ է կանչվել Մոսկվա։

## Ծանոթագրություններ

Կատեգորիա:1895 հիմնադրումներ Երևանում
Կատեգորիա:Երևանի շենքեր և կառույցներ
Կատեգորիա:1898 կառուցումն ավարտված տներ
Կատեգորիա:Հին Երևան
Ռուսաստանի ամենաերկար կամուրջների ցանկ

**Ռուսաստանի ամենաերկար կամուրջների ցանկը**, ներառված են այն կամուրջները, որոնց երկարությունը գերազանցում է 1500 մետրը։

## Տես նաև
* Ամենաերկար կամուրջների ցանկ

## Ծանոթագրություններ

Կատեգորիա:Ռուսաստանի կամուրջներ
Կատեգորիա:Ցանկեր:Ռուսաստան
Պավել Դոլգով

**Պավել Վլադիմիրովիչ Դոլգով** (ռուսերեն՝ Па́вел Влади́мирович Долго́в, ), ռուս ֆուտբոլիստ, Անժի ակումբի հարձակվողն է։

## Ակումբային կարիերա
Դոլգովը Զենիթ ակումբի ակադեմիայի սանն է։ 2013 թ. օգոսոտոսից սկսել է հանդես գալ Ռուսաստանի երկրորդ դիվիզիոնում հանդես եկող Զենիթ֊2 ակումբի կազմում։

2015 թ. Անդրե Վիլլաշ-Բոաշը հնարավորություն է տալիս Դոլգովին խաղալու Զենիթի հիմնական կազմում։ Օգոստոսի 1-ին իր մեկնարկային հանդիպումն է անցկացնում առաջնության 3-րդ տուրում, երբ թիմը մրցում էր Տերեկի հետ։ Այս խաղում Դոլգովը մտնում է խաղադաշտ խաղի 81֊րդ րոպեին փոխարինելով Արտյոմ Ձյուբային։ 2015 թ. հոկտեմբերի 10-ին իր առաջին հանդիպումն է անցկացնում Չեմպիոնների լիգայում, երբ թիմը մրցում էր Գենտի հետ։ Այս խաղում Դոլգովը մտնում է խաղադաշտ խաղի 62-րդ րոպեին փոխարինելով Ալեքսանդր Ռյազանցևին։

2017 թ. փետրվարին ֆուտբոլիստը 2.5 տարվա պայմանագիր է կնքում Անժիի հետ։ 2018 թ. մարտի 23-ին վարձավճարով տեղափոխվում է բելառուսական Տորպեդո֊ԲելԱԶ։

## Նվաճումներ
; Զենիթ
* Ռուսաստանի սուպերգավաթակիր ֊ 2015
* Ռուսաստանի գավաթակիր ֊ 2015/16

## Մրցելույթների վիճակագրություն
### Ակումբային վիճակագրություն
*2018 թ. հուլիսի 25-ի տվյալներով*

## Ծանոթագրություններ

## Արտաքին հղումներ
* 
* 
* Դոլգովը  Անժիի կայքում

Կատեգորիա:Զենիթի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Կատեգորիա:Անժիի ֆուտբոլիստներ
Կատեգորիա:Ամկար Պերմի ֆուտբոլիստներ
Կատեգորիա:Ալանիայի ֆուտբոլիստներ
Վարդան Աղաջանյան

**Վարդան (Յոհաննիս) Միսակի Աղաջանյան** (, ), խորհրդային և հունական Հունահռոմեական ոճի ըմբշամարտիկ, Եվրոպայի չեմպիոն (1995), 1996 թվականի Ամառային օլիմպիական խաղերի մասնակից։ ԽՍՀՄ սպորտի միջազգային մակարդակի վարպետ է (1989)։

## Կենսագրություն
Վարդան Աղաջանյանը ծնվել է 1971 թվականի մարտի 21-ին Երևանում։ Հունահռոմեական ոճի ըմբշամարտով սկսել է զբաղվել 10 տարեկան հասակում Ռոբերտ Ասրիյանի ղեկավարությամբ։ Հետագայում նրա հետ աշխատել է նաև Ռոբերտ Ներսիսյանը։ 1988 թվականին դարձել է մինչև 18 տարեկանների աշխարհի չեմպիոն։

1993 թվականին մեկնել է Հունաստան և հետագայում հանդես եկել այդ երկրի կողմից՝ Յոհաննիս Աղաջանյան անվամբ։ 1994 և 1996 թվականներին դարձել է Եվրոպայի առաջնությունների մրցանակակիր՝ երկու անգամն էլ զիջելով միայն հայտնի ռուս ըմբշամարտիկ Զաֆար Գուլիևին։ 1995 թվականին, եզրափակիչ փուլում հաղթելով Գուլիևին, վաստակել է Եվրոպայի չեմպիոնի տիտղոսը։ 1996 թվականին մասնակցել է Ատլանտայում կայացած Օլիմպիական խաղերին՝ զբաղեցնելով 8-րդ տեղը։

1997 թվականին Ըմբշամարտի միջազգային ֆեդերացիան որոշում կայացրեց կրճատել քաշային կարգերի քանակը և լուծարել ամենաթեթև կարգերը։ Ամենաթեթև քաշի շատ մարզիկների նման Աղաջանյանը ևս ստիպված եղավ ավարտել իր սպորտային կարիերան։ Սպորտից հեռանալուց հետո Հունաստանում և Հայաստանում զբաղվում է ձեռնարկատիրական գործունեությամբ։

## Ծանոթագրություններ

## Արտաքին հղումներ
* 
* ΤΟ ΑΓΩΝΙΣΤΙΚΟ «WHO IS WHO» ΤΩΝ ΕΛΛΗΝΩΝ OLYMPIANS
* Ioannis Agatzanian at The-Sports.org
* 

Կատեգորիա:Մարտի 21 ծնունդներ
Կատեգորիա:Ըմբշամարտիկներ այբբենական կարգով
Կատեգորիա:Ըմբշամարտի աշխարհի չեմպիոններ
Բողոքի ցույցեր ՀՀ ԱԺ ցրման պահանջով

**Բողոքի ցույցեր ՀՀ ԱԺ ցրման պահանջով**, բողոքի զանգվածային ցույցեր Երևանում և Հայաստանի այլ բնակավայրերում, որոնք սկիզբ են առել 2018 թվականի հոկտեմբերի 2֊ին Ազգային ժողովի ցրման պահանջով։ ՀՀ վարչապետ Նիկոլ Փաշինյանի հորդորով երեկոյան նրա համակիրները հավաքվեցին Մարշալ Բաղրամյան և Կարեն Դեմիրճյան փողոցներում և շրջափակեցին Ազգային ժողովի շենքը։ Վարչապետի կոչից հետո բողոքի ցույցեր սկսեցին նաև Վանաձորում և Գյումրիում։

## Նախապատմություն
Հոկտեմբերի 2-ին Ազգային ժողովի քննարկմանը ներկայացվեց ՀՀԿ խմբակցության պատգամավորներ Արփինե Հովհաննիսյանի, Վահրամ Բաղդասարյանի և Անդրանիկ Հարությունյանի համահեղինակությամբ մշակված ԱԺ կանոնակարգ օրենքում փոփոխություններ կատարելու մասին օրենքի նախագիծ։ Երեկոյան Ազգային ժողովն արտահերթ նիստ հրավիրեց և ընդունեց նախագիծը, ըստ որի Ազգային ժողովի նիստը կհամարվի ընդհատված, եթե արտաքին ուժերի ազդեցության պատճառով չգումարվի նիստը։

## Հանրահավաք Բաղրամյան փողոցում
Հանրահավաքի ժամանակ Նիկոլ Փաշինյանը հրամանագիր ստորագրեց ԲՀԿ և ՀՅԴ կուսակցությունները ներկայացնող նախարարներին իրենց զբաղեցրած պաշտոններից ազատելու մասին։ Փոխադարձ համաձայնությամբ պաշտոնին կշարունակի մնալ միայն փոխվարչապետ Մհեր Գրիգորյանը։ Նիկոլ Փաշինյանը հայտնեց նաև, որ կառավարության հաջորդ նիստում իրենց զբաղեցրած պաշտոններից կազատվեն նաև այդ կուսակցությունների անդամ մարզպետները։ Նույն պահին ՀՅԴ-ն հայտնեց կառավարությունից իր նախարարներին հետ կանչելու մասին։

Նիկոլ Փաշինյանը հայտարարեց, որ ԲՀԿ և ՀՅԴ նախարարների ազատման հրամանը ուժի մեջ մտնելուց հետո ինքը հրաժարական կտա վարչապետի պաշտոնից։

## Պատկերասրահ

Ցույց Երևանում,02.10.2018.jpg|Ցույց Բաղրամյան փողոցում
Ցույց ընդեմ Ազգային Ժողովի.jpg|Ցույց Բաղրամյան փողոցում
Բողոքի ցույց Բաղրամյան փողոցում, ԳԱԱ.jpg|Ցուցարարները ԳԱԱ շենքի դիմաց
Ցույց Բաղրամյան փողոցում.jpg|Ցուցարարները Բաղրամյան փողոցում


## Տես նաև
* Թավշյա հեղափոխություն (Հայաստան)

## Ծանոթագրություններ

## Արտաքին հղումներ
* Reuters-ի անդրադարձը ցույցերին 
* «Ազատություն» TV | Ուղիղ միացում | 02.10.2018

Կատեգորիա:2018 Հայաստանի քաղաքականությունում
Կատեգորիա:2018 Հայաստանում
Կատեգորիա:Բողոքի ակցիաներ Երևանում
Կատեգորիա:Թավշյա հեղափոխություն (Հայաստան)
Կատեգորիա:Հայաստանի քաղաքականություն
Գծային մակերես

[thumb|200 px|Գծավոր [հելիկոիդ]]
[thumb|200 px|Գծավոր [հիպերբոլոիդ]]
[thumb|200px|Հիպերբոլոիդ [պարաբոլուդներ]]
thumb|200px|Գլան, հիպերբոլոիդ և կոնաձև ինչպես նաև գծային մակերևույթ
**Գծային մակերես** կամ **գծային մակերևույթ** դիֆերենցիալ երկրաչափություն մակերևույթ, որն առաջանում է ուղիղ գծերի շարժումից։  Այս մակերևույթին  պատկանող ուղիղ գծերը կոչվում են **ուղղագիծ գիծ**, իսկ յուրաքանչյուր կոր, հատվելով ուղիղ գծերի հետ, **ուղղորդող կորեր**։ Գծային մակերևույթները լինում են փռվող և շեղ։ Փռվող գծային մակերևույթները ճկման միջոցով կարելի է փռել հարթության վրա։ Փռվող մակերևույթի ուղղագիծ ծնիչի տարբեր կետերում տարած շոշափող հարթությունները համընկնում են։ Փռվող են կոնական, գլանային և դարձման կողով մակերևույթները։ Վերջիններս ստացվում են ուղղագիծ ծնիչի շարժումից, եթե նա միշտ մնում է շոշափող որևէ տարածական կորի (մակերևույթի դարձման կող)։ Շեղ գծային մակերևույթի ուղղագիծ ծնիչի տարբեր կետերում տարած շոշափող հարթությունները տարբեր են, եթե շոշափման կետը տեղափոխվում է ուղղագիծ ծնիչի երկարությամբ, ապա շոշափող հարթությունը պտտվում է ծնիչի շուրջը։ Շեղ գծային մակերևույթներ են պտտման միախոռոչ հիպերբոլոիդը, ուղիղ և շեղ պտուտակային մակերևույթները, երեք ուղղորդներով շեղ գլանը, կատալանի մակերևույթները և այլն։ գծային մակերևույթները կիրառվում են մեխանիզմների տեսության մեջ։

Եթե p(u) ― շառավիղ՝ -ուղեցույց վեկտոր, a m=m(u) ― միակ ուղեցույց վեկտոր, անցնելով  p(u), շառավիղ՝ գծային վեկտոր մակերեսը կլինի

:r=p(u)+vm(u),

որտեղ v ― առաջացող կետերի կոորդինատն է

## Հատկություններ

* Գծային մակերևույթը բնութագրվում է նրանով, որ  ասիմպտոտիկ կոր ցանց՝ նորմալ գեոդեզիական կոորդինատներ։
* Գաուսսովի կոր գծավոր մակերևույթ  K \leq 0.
* **Բելտրամի թեորեմ**  Գծային մակերևույթը միշտ կարող է և դրա հետ մեկտեղ  միակ ձևով  թեքվելու այնպես, որ կամայակն ուղիղը նրա վրա կդառնա ասիմպտոտիկ։
***Բոննի թորեմ** Բացի դա, գծային մակերևույթ F, չի հանդիասնում ոլորված, կորանում է գծային մակերևույթը F', կամ ձևավորվում համընկնում են միմյանց հետ, կամ էլ նրանք թեքվում են  քառակուսու վրա, որը ցանց է ստեղծում, համընկնում  խումբ են կազմում՝  ասիմպտոտիկ։
* Միակ  նվազագույն գծային մակերևույթը՝ գելիկոիդ։
* Գծային մակերևույթի պտույտը՝  հիպերբոլոիդ, կարող է ձևավորել կոն, գլան կամ հարթ մակերևույթ։
* Եթե հստակ մակերեսի բոլոր ուղիղ գծերի գծերը զուգահեռ են մեկ հարթության վրա, ապա այն իրենից ներկայացնում է Կատալանի մակերևույթ։

## Ճարտարապետության մեջ


Պատկեր:Escuelas Sagrada Familia.jpg|Սինուսոիդ լենտային տանիք, Սագրադա Ֆամիլիա, Բարսելոնա 
Պատկեր:Didcot power station cooling tower zootalures.jpg|
Պատկեր:Ciechanow water tower.jpg| Աշտարակ Ցեխանուվում
Պատկեր:Kobe port tower11s3200.jpg|Աշտարակ Կոբեյում
Պատկեր:First Shukhov Tower Nizhny Novgorod 1896.jpg| Առաջին Շուխովյան աշտարակը, 1896 Նիժնի Նովգորոդ.
Պատկեր:Shukhov tower shabolovka moscow 02.jpg|Շուխովի աշտարակը Մոսկվայում
Պատկեր:Cremona, torrazzo interno 02 scala a chiocciola.JPG|Կրեմոնա
Պատկեր:W-wa Ochota PKP-WKD.jpg|Պարաբոլիկ տանիք Վարշավա
Պատկեր:Aodai-nonla-crop.jpg|Կոնաձև գլխարկ
Պատկեր:Nagytotlak.JPG|Սուրբ Նիկոլայ ռոտոնդա Սելոյում, Սլովենիա


## Գրականություն
* 

Կատեգորիա:Երկրաչափություն
Կատեգորիա:Դիֆերենցիալ մակերևութ
Կատեգորիա:Վերլուծական երկրաչափություն
Օրգանական ֆոսֆատներ

[thumb|right|Ֆոսֆորի էթեր (). R<sub>1</sub>, R<sub>2</sub> և R<sub>3</sub> — ռադիկալներ, որոնց բաղադրության մեջ հնարավոր են [Ալկալիներ|ալկալիական կամ արիլական խմբեր]]
**Օրգանական ֆոսֆատներ** (կամ **ֆոսֆորի էթեր**) — բարդ եթերներ հետևյալ ֆորմուլայով՝ (RO)P(O)(OH), որտեղ R — ածխաջրածնային ռադիկալ, .

## Անվանացուցակ
Օրգանական ֆոսֆատների անունները կազմված են  օրգանական նյութի արմատական անվանումից, իսկ վերջում՝ «ֆոսֆատ»։

* (CHO)P(O)(OH) — մեթիլֆոսֆատ (մեթիլֆոսֆատային թթու),
* (CHO)P(O)OH — դիմեթիլֆոսֆատ (դմեթիլ ֆոսֆորական թթու);
* (CHO)PO — տրիմեթիլֆոսֆատ:.

## Ֆիզիկական և քիմիական հատկություններ
Անատոքսին-a(S)|thumb
Օրգանական ֆոսֆատները, որոնցում մոլեկուլը պարունակում է ցածր ալիֆատիկ փոխարինիչներ R, հեղուկներ են, իսկ ավելի մեծ փոխարինիչներ ունեցող ֆոսֆատները` յուղեր կամ բյուրեղային նյութեր են։
Դրանք լուծելի են սպիրտների, քլորոֆորմի, մի շարք  օրգանական լուծիչների մեջ։

:: \mathsf{R^2_2P(O)OCH_2CHR^1_2 \  \xrightarrow[]{^ot} \ R^2_2P(O)OH + CH_2\text{=}CR^1_2}
:: \mathsf{2(RO)_2P(O)OH + B \rightarrow (RO)_3PO + ROP(O)(OH)_2}:

550px
550px

## Տես նաև
* Թիոֆոսֆատներ
* Օրգանական ֆոսֆատներ
*Activity based protein profiling
*Pesticide toxicity to bees
*Toxic oil syndrome

## Գրականություն
* ХЭ|заглавие = Фосфаты органические |автор= Дрозд Г. И. |том = 5|с = 131−132 
* 

Կատեգորիա:Օրգանական միացություններ
Օլչաօխուշի

**Օլչաօխուշի**, լեռ Հայկական լեռնաշխարհում՝ Արսիանի լեռնաշղթայում։ Տեղակայված է Արդահանի մարզում։ Բարձրություն 2293 մ։

## Ծանոթագրություններ

Կատեգորիա:Արսիանի լեռնաշղթա
Կատեգորիա:Արդահանի մարզի լեռներ
Կատեգորիա:Լեռներ այբբենական կարգով
Վիլլի Ֆրիդրիխ Կյոնիցեր

**Վիլլի Ֆրիդրիխ Կյոնիցեր** (, ), գերմանացի գրող և լրագրող, հակասեմական գործերի հեղինակ։

## Կենսագրություն
Վիլլի Ֆրիդրիխ Կյոնիցերը ծնվել Է 1905 թվականի մայիսի 13-ին, Վուպերտալում։ 1932 թվականին Մարբուրգյան համալսարանում պաշտպանել է բանաստեղծ Ֆրիդրիխ Հյոլդերլինի մասին գրած դիսերտացիան և դարձել գիտությունների թեկնածու։ Գերմանիայում ազգային-սոցիալիսնտերի իշխանության գալուց հետո, Կյոնիցերը ակտիվ հրատարակվում էր, ինչպես նաև աշխատում էր ռադիոյում։ Բացի այդ, տվյալ շրջանում, նա գրեց մի շարք գրական ստեղծագործույթուններ՝ ազգային-սոցիալիստական և հակասեմական ուղղություններով։ Մասնավորապես 1938 թվականին նա գերմաներեն լեզվով թարգմանեց «Bagatelles pour un massacre» հակասեմական բրոշյուրը, իսկ 1939 թվականին հրատարակեց «Հրեաների հարցի» հոդվածների հավաքածուն։ Եվրոպայում Երկրորդ համաշխարհային պատերազմի ավարտին Վիլլի Կյոնիցերը բանտարկվել է № 7 «Սաքսենհաուզեն» խորհրդային հատուկ ճամբարում, որտեղ էլ մահացել  1947 թվականի հունվարի 9-ին։ Խորհրդային օկուպացիայի գոտում, այնուհետև ԳԴՀ-ում նրա աշխատանքների մեծ մասը պահվել  է «Առգրավված գրականության ցանկում»։

## Ստեղծագործություններ
* Die Bedeutung des Schicksals bei Hölderlin, Würzburg 1932.
* Hölderlin, Oldenburg i.O. 1934.
* Olympia 1936, Berlin 1936.
* Zwischen Start und Ziel, Breslau 1936.
* Deutsches Volk — singend Volk, Berlin 1937 (совместно с Alfred Frank).
* Nurmi, Berlin 1937.
* Oberst Menin, Leipzig 1937.
* Zweimal abgestürzt, Berlin 1937.
* Die Fackel des Genius, Leipzig 1938.
* Schnaut sattelt um, Leipzig 1938
* Deutsche Heldenehrung, Berlin-Grunewald 1939.
* Die Marketenderin, Berlin 1943.

## Գրականություն
* Kürschners deutscher Literatur-Kalender.Nekrolog 1936—1970, Berlin u. a., de Gruyter, 1972.
* Deutsches Literatur-Lexikon begr. v. Wilhelm Kosch, Bern u. a., Francke, 1984.

## Ծանոթագրություններ

## Արտաքին հղումներ
* 

Կատեգորիա:20-րդ դարի գրողներ
Կատեգորիա:Գերմանացի գրողներ
Կատեգորիա:Գերմանացի լրագրողներ
Մակեդոնիայի Հանրապետության անվան փոփոխության հանրաքվե

**Մակեդոնիայի Հանրապետության անվան փոփոխության հանրաքվե** (), Մակեդոնիայի անվան հիմնախնդրի լուծմանը, երկրի եվրոինտեգրմանն ու Հյուսիսատլանտյան դաշինքին անդամակցությանն ուղղված հանրաքվե Մակեդոնիայի Հանրապետությունում, որը տեղի է ունեցել 2018 թվականի սեպտեմբերի 30-ին։ Հանրաքվեի անցկացումը հաջորդել է նույն տարվա հունիսին կնքված հունա-մակեդոնական պայմանագրին։ Նախատեսվում էր քվեարկության արդյունքում լուծել Մակեդոնիայի անվան 27-ամյա տարաձայությունը՝ ճանապարհ բացելով դեպի Եվրոպական միություն և ՆԱՏՕ։ Հանրաքվեի նախօրեին երկրի կառավարությունը հասարակության լայն շրջանակների համար անցկացնում է մեդա արշավ, սակայն բնակչության ճնշող մասը դեմ էր անվանափոխությանը։ Սահմանադրական հիմնավորմամբ առաջարկությունը վերջնականապես ձախողվում է, քանզի ձայների ընդհանուր թվաքանակը չէր գերազանցում քվեարկության իրավունք ունեցող քաղաքացիների 50%-ի թվաքանակին։ Այնուամենայնիվ, քվեարկության արդյունքները դեռևս պետք է հաստատվեն Մակեդոնիայի Հանրապետության բարձրագույն օրենսդիրի կողմից՝ համապատասխան իրավաքաղաքական հիմնավորմամբ։

## Նախապատմություն

## Ծանոթագրություններ

Սահմանադրական հանրաքվե
Կատեգորիա:2018 հանրաքվեներ
Կատեգորիա:2018 սեպտեմբերի իրադարձություններ Եվրոպայում
Կատեգորիա:Եվրոպական միության անդամակցության հանրաքվեներ
2018
Կատեգորիա:ՆԱՏՕ-ին անդամակցության հանրաքվեներ
Կատեգորիա:Սահմանադրական հանրաքվեներ